KZN-betogings: Polisieman geskiet, bus afgebrand | Maroela Media
KZN-betogings: Polisieman geskiet, bus afgebrand
Tien vroue wat in hegtenis geneem is nadat 'n betoging naby Msinga in KwaZulu-Natal gewelddadig geraak het, sal vandag in die Msinga-landdroshof verskyn.
Lt.kol. Thulani Zwane, woordvoerder van die polisie, het gesê 'n groep van 150 betogers het Dinsdagaand in Keats Drift paaie met brandende bande en klippe afgesper. Die tien vroue, tussen 19 en 37 jaar oud, is in hegtenis geneem nadat die betoging gewelddadig geraak het. Niemand is egter beseer nie.
Volgens Zwane is nog betogers Maandagoggend langs die M25 naby Bhambayiweg in hegtenis geneem nadat 'n metropolisiebeampte tydens die gewelddadige betoging in sy gesig en regterarm geskiet is. "'n Munisipale bus is ook deur betogers aan die brand gesteek," het Zwane gesê.
"Sake van poging tot moord, opsetlike saakbeskadiging en openbare geweld word ondersoek. Altesaam 19 verdagtes is op die toneel in hegtenis geneem en aangekla van openbare geweld." Die verdagtes het reeds in die Ntuzuma-landdroshof verskyn en die saak is tot 24 Augustus uitgestel.
Zwane het gesê die polisie veroordeel die geweld en doen 'n beroep op gemeenskappe om hulle nie tot onwettige optrede te wend nie. "Ons sal nie aanvalle op ons wetstoepassers duld nie en dié wat daarvoor verantwoordelik is, sal aangekeer en vervolg word," het hy gesê.
Man sterf toe hy onder padskraper beland
Video: Vaaldam-vlak skokkend
Beeno · 3 jare gelede
Taal: Dink dis eerder bus uitgebrand (of gebrand). Geboue brand af, maar volgens my kennis brand voertuie uit. Klink net nie reg nie.
Ja dit het jy daarvan as demokrasie op gepeupel afwentel, en hul ken nie die verskil tussen reg, voorreg en verantwoordelikheid nie. Kom by die stem bus, dan wys hulle net hoe eendragtig hul is, en toi-toi, gooi en brand hulle dan verder oor alles. Al singende en dansende!